Dragi učenci,

za nami sta dva tedna življenja v novih okoliščinah. Upam, da ste zdravi, da ste se navadili na nov način dela »učenje na daljavo« in da se imate dobro! Svetujem vam, da sledite napotkom učiteljev in sproti ter po najboljših zmožnostih opravljate učne naloge. Sodelujte in komunicirajte s sošolci in učitelji preko e-naprav (računalnik, telefon). Če imate kakršnekoli težave, vprašanja, dileme, ali pa bi mi samo radi kaj sporočil, bom vesela vašega odziva. Pišite mi na: tina.ladika@gmail.com. Gotovo si te dni popestrite tudi tako, da kdaj poslušate svojo priljubljeno glasbo na kanalu YouTube. Glasba je seveda najboljše razvedrilo☺ V razpredelnico napišite naslove svojih najljubših pesmi/ skladb. Vpišite tudi ime glasbene skupine ali pevca/ pevke. Če znate, v tretji stolpec prilepite tudi link oz. povezavo. Če ne znate, tega ni potrebno izpolniti.

Prosim vas, da mi svojo glasbeno lestvico pošljete na mail (tina.ladika@gmail.com) do nedelje, 5. aprila. Ko bom vse pregledala, bom objavila, katera pesem/ skladba je ta hip najpopularnejša po izboru učencev 7. RAZREDA.

Lepo vas pozdravljam!

Razredničarka, Robertina Ladika Migalič

MOJA KORONA GLASBENA LESTVICA

Sestavi glasbeno lestvico svojih najljubših PESMI OZIROMA SKLADB. Predlagaš lahko skladbe vseh zvrsti in žanrov.

|  |  |  |  |
| --- | --- | --- | --- |
|  | Naslov pesmi/ skladbe | Glasbena skupina, pevec, pevka | Link - YouTube |
| 01 |  |  |  |
| 02 |  |  |  |
| 03 |  |  |  |
| 04 |  |  |  |
| 05 |  |  |  |